Oficiālais Vēstnesis L 100 , 20/04/2000 Lpp. 0003 - 0004



Padomes Regula (EK) Nr. 812/2000 (2000. gada 17. aprīlis), ar kuru groza Regulu (EK) Nr. 1626/94, ar ko paredz konkrētus tehniskus pasākumus zvejas resursu saglabāšanai Vidusjūrā, un Regulu (EK) Nr. 850/98 par zvejas resursu saglabāšanu, izmantojot tehniskus līdzekļus jūras organismu mazuļu aizsardzībai EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā: (1) Atbilstīgi 2. pantam Padomes 1992. gada 20. decembra Regulā (EEK) Nr. 3760/92, ar ko izveido Kopienas zivsaimniecības un akvakultūras sistēmu [3], kopējās zivsaimniecības politikas galvenie mērķi ir aizsargāt un saglabāt jūras ūdeņu dzīvos resursus. (2) Starptautiskā Atlantijas tunču saglabāšanas komisija (ICCAT) 11. ārkārtas sesijā, kas notika no 1998. gada 16. līdz 23. novembrim Santjago de Kompostelā, Spānijā, ieteica dažus īpašus noteikumus par sezonas zvejas aizliegumiem un par ziemeļu tunzivju minimālajiem loma izmēriem; minētie noteikumi ir sastādītas uz zinātnieku atzinumu pamata; šis ieteikums stājās spēkā 1999. gada 21. jūnijā. (3) Kopiena ir ICCAT locekle; tāpēc ir jāīsteno minētie ieteikumi, lai novērstu pārmērīgu zvejas spiedienu uz ziemeļu tunzivīm. (4) Regulā (EK) Nr. 1626/94 [4] un Regulā (EK) Nr. 850/98 [5] ir izklāstīti minimālie ziemeļu tunzivju izmēri attiecīgi Vidusjūrā un Atlantijas un Indijas okeāna 1. līdz 5. reģionā, izņemot Skageraku un Kategatu; Regulā (EK) Nr. 1626/94 ir izklāstīti sezonas zvejas aizliegumi Vidusjūrā; tāpēc minētās regulas būtu jāgroza, IR PIEŅĒMUSI ŠO REGULU. 1. pants Regulu (EK) Nr. 1626/94 groza šādi: 1. Ar šādu tekstu aizstāj 3.a panta 1. punktu: "1. Ir aizliegts zvejot ziemeļu tunzivis ar aptverošu tīklu: - kuģiem, kuru vienīgais vai dominējošais darbības apgabals ir Adrijas jūra, no 1. līdz 31. maijam visā Vidusjūrā un no 16. jūlija līdz 15. augustam Vidusjūrā, izņemot Adrijas jūru, - kuģiem, kuru vienīgais vai dominējošais darbības apgabals ir Vidusjūra, izņemot Adrijas jūru, no 16. jūlija līdz 15. augustam visā Vidusjūrā un no 1. līdz 31. maijam Adrijas jūrā. Dalībvalstis nodrošina, lai visi kuģi, kas kuģo ar to karogu vai ir reģistrēti tajās, atbilstu šim punktam. Šīs regulas vajadzībām Adrijas jūras dienvidu robeža ir līnija, kas vilkta no Albānijas un Grieķijas robežas līdz Sanmarijas di Leukas ragam." 2. Regulas IV pielikumā ierakstu, kas attiecas uz Thunnus thynnus , aizstāj ar šādu: "Sugas | Minimālais izmērs | Ziemeļu tunzivs (Thunnus thynnus) | 70 cm vai 6,4 kg | 2. pants Regulas (EK) Nr. 850/98 XII pielikumā ierakstu, kas attiecas uz ziemeļu tunzivīm, un 5. zemsvītras piezīmi aizstāj ar šādu: "Sugas | Minimālais izmērs | Ziemeļu tunzivs (Thunnus thynnus) | 70 cm vai 6,4 kg | 3. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 2000. gada 17. aprīlī Padomes vārdā — priekšsēdētājs L. Capoulas Santos [1] Atzinums sniegts 2000. gada 2. martā (Oficiālajā Vēstnesī vēl nav publicēts). [2] OV C 75, 15.3.2000., 13. lpp. [3] OV L 389, 31.12.1992., 1. lpp. Regulā jaunākie grozījumi izdarīti ar Regulu (EK) Nr. 1181/98 (OV L 164, 9.6.1998., 1. lpp.). [4] OV L 171, 6.7.1994., 1. lpp.. Regulā jaunākie grozījumi izdarīti ar Regulu (EK) Nr. 1448/1999 (OV L 167, 2.7.1999., 7. lpp.). [5] OV L 125, 27.4.1998., 1. lpp.. Regulā jaunākie grozījumi izdarīti ar Regulu (EK) Nr. 2723/1999 (OV L 328, 22.12.1999., 9. lpp.). --------------------------------------------------